Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 631/12/8807	Michalovce, 14.2.2014
EEČ : 2-66-47-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.10.2012, spisová značka 1 Pv 631/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 27. 07. 2012 v čase okolo 5.00 h. prišiel k zadnej časti bytového bloku na ul. XXXXX, kde tam nájdeným kameňom rozbil sklenú výplň okna do pivničných priestorov bytového vchodu XXXXX, ktorú následne vybral a odišiel, keď dňa 30.07.2012 v čase okolo 7.00 h. sa na uvedené miesto vrátil a cez otvor vzniknutý rozbitím okna z pivničných priestorov povyťahoval  a odcudzil 8 ks plechových profilov rôznych dĺžok, ktoré si upevnil na bicykel a odniesol ich predať do zberných surovín na ul. XXXXX, čím spôsobil pre vlastníkov bytov a nebytových priestorov bytového domu XXXXX XXXXX, v zastúpení XXXXX, poškodením zariadenia škodu vo výške 11,30 € a pre XXXXX odcudzením vecí škodu vo výške 8 €, 

Uznesením prokurátora Okresnej prokuratúry XXXXX zo dňa 17.10.2012, spisová značka 1 Pv 631/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. 1Pv 631/12-5 zo 17. 10. 2012 bolo podľa § 216 ods. 1 písm. a), b), c) Tr. poriadku podmienečne zastavené trestné stíhanie vedené pre prečin krádeže podľa § 212 ods. 2 písm. a) Tr. zákona proti obvinenému ml. XXXXX, na skutkovom základe uvedenom vo výroku citovaného uznesenia.   

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Predmetné uznesenie sa stalo právoplatným dňa 01. 12. 2012.

Skúšobná doba pre podmienečné zastavenie trestného stíhania uplynula dňom 01. 12. 2013. 

Po uplynutí skúšobnej doby bol vyžiadaný odpis registra trestov a správy o povesti obvineného mladistvého.  
	
Bolo zistené, že obvinený ml. XXXXX v priebehu skúšobnej doby viedol riadny život, nedopustil sa žiadneho trestného činu ani priestupku, a teda vyhovel podmienkam uvedeným v ustanovení § 217 ods. 1 Tr. poriadku. 

Preto bolo rozhodnuté, že obvinený ml. XXXXX sa v skúšobnej dobe podmienečného zastavenia trestného stíhania osvedčil.  

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor